Anglický jazyk – začiatočník I. - (3.ročný vzdelávací program)

**Počet študentov minimálne 10, maximálne 15**

Počas vzdelávacieho kurzu anglického jazyka sa poslucháč naučí porozumieť, hovoriť, písať a čítať v cudzom jazyku tak, aby sa dokázal jednoduchým spôsobom dorozumieť v bežných situáciách v krajinách, v ktorých sa daným jazykom hovorí.

Nemecký jazyk – začiatočník I. - (3.ročný vzdelávací program)

**Počet študentov minimálne 10, maximálne 15**

Počas vzdelávacieho kurzu nemeckého jazyka sa poslucháč naučí používať základný rozsah jednoduchých výrazov týkajúcich sa osobných údajov a potrieb konkrétneho typu, základný repertoár slovnej zásoby izolovaných slov a slovných spojení vzťahujúcich sa na dané konkrétne situácie, ovládanie základných gramatických štruktúr a typov viet, ktoré sú súčasťou osvojeného repertoáru, výslovnosť obmedzeného repertoáru naučených slov a slovných spojení zrozumiteľnú pre rodených hovoriacich, ktorí sú zvyknutí komunikovať s cudzincami, dokáže odpísať známe slová a krátke slovné spojenia, napríklad jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia, dokáže vyhláskovať svoju adresu, štátnu príslušnosť a ostatné osobné údaje, rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať, dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná a o veciach, ktoré vlastní, dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

Taliansky jazyk – začiatočník I. - (3.ročný vzdelávací program)

**Počet študentov minimálne 10, maximálne 15**

Kurz taliančiny pre začiatočníkov je určený pre každého, kto sa chce naučiť základné frázy, slovnú zásobu a začať rozumieť štruktúre talianskeho jazyka. Prejdete si rody v taliančine, číslovky, množné číslo. Naučíte sa, ako sa správne vyslovujú a čítajú rôzne základné slová a frázy, osvojíte si najdôležitejšie pravidlá správnej výslovnosti, zistíte ako funguje tvorenie mužského a ženského gramatického rodu.

Francúzsky jazyk – mierne pokročilý - (3.ročný vzdelávací program)

**Počet študentov minimálne 10, maximálne 15**

Cieľom predmetu FJ MP je prehĺbiť vedomosti na úrovni B1, ktorá predpokladá schopnosť viesť jednoduchú konverzáciu so základnými informáciami (predstavenie seba a druhých, opis rodiny a bývania, rezervácia v hoteli, cestovanie...), ovládanie prítomného času, zloženého minulého času (passé composé), podmieňovacieho spôsobu a jednoduchého budúce času (futur simple). V priebehu semestra by mal študent zvládnuť 2 lekcie doplnené o materiály týkajúce sa aktuálnych sviatkov, príp. o texty piesní. V novom školskom roku 2024/25 pripravujeme témy ako: francúzska kuchyňa, zdravie a ľudské telo, nakupovanie. Pracujeme s učebnicou a pracovným zošitom Le français pour vous od M.Pravdovej.